ร้านสเต็กเล็กๆที่ตั้งชื่อล้อร้านดังในกรุงเทพได้ น่ารักน่าชัง อยู่บนเส้นทางขึ้นเขาใหญ่ ทางฝั่งปราจีนบุรี(ผมชอบทางขึ้นฝั่งนี้มากกว่าฝั่งปากช่องเพราะมันยังไม่พลุกพล่าน) ร้านนี้มีเมนูหลายอย่างให้เลือกทั้งสเต็ก อาหารฝรั่งอื่นๆ และอาหารไทยง่ายๆทั้งจานเดียว จานแบ่ง อ้อ..เกือบลืมบอก ร้านเขาเป็นอิสลามนะครับ อย่าเผลอถามหาสเต็กหมูและเครื่องดื่มอัลกอฮอล์เป็นอันขาด พลิกเมนูไปมาก่อนสั่งสเต็กเนื้อริบอายส์ จานนี้ดูจะไม่เหมาะกับคนฟันอ่อนแอ เพราะเนื้อเนี้ยวเหนียว เป็บเปอร์ซอสธรรมดา, สเต็กเนื้อเทนเดอร์ บาบีคิวซ็อส เนื้อนุ่มกว่าจานแรก แต่ก็ยังธรรมดาสมราคา,ยำทะเลมีกุ้ง หอยแมลงภู่และหมึกสดยำใส่จานสวยรสชาติใช้ได้ แต่ที่เด็ดขาดก็คือ มักโรนีกุ้งอบชีส จานนี้อร่อยดี เส้นมักโรนีชุ่มซ็อสเข้าเนื้อเข้าเส้นบวกกับชีสนุ่มๆยืดๆ รวมทั้งผักโขมอบชีส ที่ก็อร่อย ผักโขมกลมกล่อมราดด้วยชีสพาสซาเรลลา ถือว่าสองจานนี้ช่วยกู้หน้าสเต็กริบอายส์ได้อย่างสวยงาม ถึงแม้ต้องรอนานอยู่สักหน่อยก็เหอะ (รอจนกินสเต็กหมดจานแล้ว)  บทสรุป สเต็กธรรมดา แต่ก็เหมาะสมกับราคาหนะ ของอะไรๆที่อบชีส อร่อยแต่รอนานหน่อย